पाएं अपने शहर की ताज़ा ख़बरें और फ्री ई-पेपरडाउनलोड करें
पीएपी में 7 बटालियन में तैनात हेड कांस्टेबल गुरदासपुर के गांव अब्बर खैर के रहने वाले श्रेष्ठ गिल ने शनिवार को जहर निगल कर जान दे दी। एचसी गिल ने सुसाइड नोट में 2 वकीलों समेत 5 लोगों को मौत का जिम्मेदार ठहराया है।
थाना कैंट की पुलिस ने आरोपी रोहिनी, दीपिका, त्रिलोक शर्मा उर्फ हैरी, नरिंदर शीतल और इंद्र प्रकाश निवासी जालंधर कैंट के खिलाफ हत्या के लिए उकसाने और विभिन्न धाराओं के तहत मामला दर्ज कर लिया है। एसएचओ अजैब सिंह औजला ने बताया कि गिल पत्नी और बेटे के साथ पीएपी में बने मंदिर के पास 90 नंबर क्वार्टर में रहते थे। उनका एक बेटा कनाडा में पढ़ रहा है। श्रेष्ठ गिल की पत्नी उर्वशी ने बताया कि 30 अप्रैल को शाम 6 बजे पता चला कि पति ने पीएपी कैंपस में जहरीला पदार्थ निगल लिया है। वे उन्हें जौहल अस्पताल ले गए तो रास्ते में पति ने कहा कि रोहिनी और चार अन्य लोग उन्हें काफी समय से प्रताड़ित कर रहे हैं। इसी कारण उन्होंने जहर निगला है। इसके बाद उन्होंने जौहल अस्पताल में इलाज के दौरान दम तोड़ दिया।
अस्पताल में मौत के बाद डॉक्टर्स ने पुलिस को सूचना दी। थाना कैंट की पुलिस ने शव पोस्टमार्टम के लिए सिविल अस्पताल भिजवा दिया, जिसके बाद शव परिजनों को सौंप दिया गया। थाना कैंट के एसएचओ अजैब सिंह ने बताया कि आरोपियों की गिरफ्तारी के लिए टीम गठित कर दी गई हैं।
सुसाइड नोट में लिखा-
इनकी वजह से ये कदम उठा रहा हूं, इन्हें मौत की सजा मिलनी चाहिए
पुलिस को दिए बयान में पत्नी उर्वशी ने पांच लोगों पर आरोप लगाया है। पुलिस को घटनास्थल से 3 पन्नों का सुसाइड नोट मिला है, जिसमें पीड़ित ने प्रशासन से गुहार लगाई थी कि उक्त पांचों द्वारा उसे मानसिक रूप से प्रताड़ित किया गया, जिसके चलते वह यह कदम उठा रहा है। पुलिस ने सुसाइड नोट फोरेंसिक जांच के लिए भेज दिया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn